CELEX: 22021D1508
Language: bg
Date: 2018-12-05 00:00:00
Title: Решение на Съвместния комитет на ЕИП № 241/2018 от 5 декември 2018 година за изменение на приложение II (Технически правила, стандарти, изпитвания и сертифициране) към Споразумението за ЕИП [2021/1508]

23.9.2021   
               
               
                  BG
               
               
                  Официален вестник на Европейския съюз
               
               
                  L 337/33
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 241/2018
         от 5 декември 2018 година
         за изменение на приложение II (Технически правила, стандарти, изпитвания и сертифициране) към Споразумението за ЕИП [2021/1508]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2018/1129 на Комисията от 13 август 2018 г. за одобряване на ацетамиприд като съществуващо активно вещество за употреба в биоциди от продуктов тип 18 (1) следва да бъде включен в Споразумението за ЕИП.
                  
               
                     (2)
                  
                  
                     Регламент за изпълнение (ЕС) 2018/1130 на Комисията от 13 август 2018 г. за одобряване на циперметрин като съществуващо активно вещество за употреба в биоциди от продуктов тип 18 (2) следва да бъде включен в Споразумението за ЕИП.
                  
               
                     (3)
                  
                  
                     Регламент за изпълнение (ЕС) 2018/1131 на Комисията от 13 август 2018 г. за одобряване на пенфлуфен като съществуващо активно вещество за употреба в биоциди от продуктов тип 8 (3) следва да бъде включен в Споразумението за ЕИП.
                  
               
                     (4)
                  
                  
                     Поради това приложение II към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 12щщщщщл (Решение за изпълнение (ЕС) 2018/619 на Комисията) от глава XV от приложение II към Споразумението за ЕИП се вмъкват следните точки:
            
                        „12щщщщщм.
                     
                     
                        
                           32018 R 1129: Регламент за изпълнение (ЕС) 2018/1129 на Комисията от 13 август 2018 г. за одобряване на ацетамиприд като съществуващо активно вещество за употреба в биоциди от продуктов тип 18 (OB L 205, 14.8.2018 г., стр. 4).
                     
                  
                        12щщщщщн.
                     
                     
                        
                           32018 R 1130: Регламент за изпълнение (ЕС) 2018/1130 на Комисията от 13 август 2018 г. за одобряване на циперметрин като съществуващо активно вещество за употреба в биоциди от продуктов тип 18 (OB L 205, 14.8.2018 г., стр. 8).
                     
                  
                        12щщщщщо.
                     
                     
                        
                           32018 R 1131: Регламент за изпълнение (ЕС) 2018/1131 на Комисията от 13 август 2018 г. за одобряване на пенфлуфен като съществуващо активно вещество за употреба в биоциди от продуктов тип 8 (OB L 205, 14.8.2018 г., стр. 12).“
                     
                  
         
            Член 2
            Текстовете на регламенти за изпълнение (ЕС) 2018/1129, (ЕС) 2018/1130 и (ЕС) 2018/1131 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 5 декември 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
            
               
                  Секретари
               
               
                  на Съвместния комитет на ЕИП
               
               Hege M. HOFF
               Mikołaj KARŁOWSKI
            
         
         
            (1)  ОВ L 205, 14.8.2018 г., стр. 4.
         
            (2)  ОВ L 205, 14.8.2018 г., стр. 8.
         
            (3)  ОВ L 205, 14.8.2018 г., стр. 12.
         
            (*)  Без отбелязани конституционни изисквания.